DAŽNIAUSIOS KALBOS KLAIDOS ĮSTAIGŲ DOKUMENTUOSE

Informacija parengta pagal Ukmergės rajono savivaldybės bendrojo ugdymo mokyklų kalbos taisyklingumo tikrinimo rezultatus.
[bookmark: _GoBack]RAŠYBOS KLAIDOS
Įstaigų padalinių, komitetų pavadinimai rašomi didžiąja raide:
Ukmergės rajono savivaldybės administracijos Švietimo ir sporto skyrius, Lietuvos Respublikos švietimo ir mokslo ministerijos Bendrojo ugdymo departamentas, Ukmergės rajono savivaldybės tarybos Švietimo, kultūros, sporto ir jaunimo reikalų komitetas 

Įstatymų ir kitų teisės aktų (išskyrus Lietuvos Respublikos Konstitucija) pavadinimai po žodžių „Lietuvos Respublikos“  rašomi mažąja raide: 
Lietuvos Respublikos vietos savivaldos įstatymas, Lietuvos Respublikos švietimo įstatymas, Lietuvos Respublikos darbo kodeksas, Lietuvos Respublikos kūno kultūros ir sporto departamentas, Lietuvos Respublikos švietimo ir mokslo ministro įsakymas

Aukščiausiųjų valstybinės valdžios institucijų pavadinimuose visi žodžiai rašomo didžiąja raide:
Lietuvos Respublikos Seimas, Lietuvos Respublikos Vyriausybė, Europos Sąjunga

Įstaigų, įmonių ir organizacijų simboliniai pavadinimai rašomi kabutėse, tiesioginės reikšmės pavadinimai – be kabučių ir linksniuojami: 
Ukmergės „Šilo“ progimnazija, UAB „Ukmergės vandenys“, Ukmergės Pašilės progimnazija, Valstybės įmonė Registrų centras (Registrų centro ir t. t.), viešoji įstaiga Ukmergės turizmo ir verslo informacijos centras (viešosios įstaigos Ukmergės turizmo ir verslo informacijos centro ir t. t.)

Įmonės, įstaigos ar organizacijos teisinę formą (statusą) rodantys žodžiai į tikrinį pavadinimą neįeina ir sakinio viduryje rašomi mažąja raide: 
akcinė bendrovė, valstybės įmonė, sodų bendrija 

Kitos rašybos klaidos
kupina įvairių įdėjų (=idėjų) ir minčių
pripažystu (=pripažįstu) netekusiu galios
kūribiškumas (=kūrybiškumas) taip pat lavinamas
išsilavinę, kompetetingi (=kompetentingi) ir atsakingi darbuotojai
neilgiau (=ne ilgiau) nei 10 darbo dienų


GRAMATINIŲ FORMŲ VARTOJIMO KLAIDOS

Vadovaujantis (= Vadovaudamasis) Lietuvos Respublikos švietimo įstatymu, pavedu...
Išnagrinėjus (= Išnagrinėję) Jūsų prašymą, teikiame .... 
Jie geba organizuoti atsižvelgiant (= atsižvelgdami) į...
Lyginant (= palyginti) su šalies vidurkiu
Atsižvelgus (= atsižvelgdami) į tai, prašytume 

Apjungia (= sujungia) savo pastangas 
Praveda (= veda) pamokas 

Mokinių pasiekimų gerinimui (= mokinių pasiekimams gerinti), 
ryšių su naujais partneriais užmezgimui (= ryšiams su naujais partneriais užmegzti), 
Muzikų klubo organizavimui (= Muzikų klubui organizuoti), 
plano realizavimui (= planui įgyvendinti), 
vadovėlių įsigijimui (= vadovėliams įsigyti), 
tvoros įrengimui (= tvorai įrengti), 
įvaizdžio formavimui (= įvaizdžiui formuoti), 
veiklos tobulinimui (= veiklai tobulinti), 
įstaigų išlaikymui (= įstaigoms išlaikyti), 
atstovaus mūsų mokyklą (=mokyklai)
 mokiniai daro drausmės pažeidimus (= pažeidimų) 
Užaugti savarankišku, kritiškai mąstančiu, doru ir atsakingu (=savarankiškam, kritiškai mąstančiam, doram ir atsakingam) 

Lėšų likučiai sudarė 10 tūkst. Eur, tame skaičiuje (= iš to skaičiaus) ...
Mokslo metų eigoje (= per mokslo metus)
 Dalyvauti programų įgyvendinime (= įgyvendinant programas)
dalyvauti ugdymo turinio planavime (= planuojant ugdymo turinį) 
Dirba direktoriaus pavaduotojo pareigose (= eina direktoriaus pavaduotojo pareigas, dirba direktoriaus pavaduotoju)

Virš 50 proc. (= daugiau kaip, per )

sunaudoja 5,81 litrus (=litro) degalų
telefonas pasiteiravimui ir registracijai (=informacijos ir registracijos telefonas)
sekretorius (=sekretorė) Vilma Vilimė
grupės vadovas (=vadovė) Vardė Pavardė

ŽODYNO KLAIDOS 

Patalpinti (= paskelbti, įdėti): paskelbti įstaigos internetinėje svetainėje, įdėti į įstaigos internetinę svetainę 
Sekantis, sekančiai (= kitas, toks, taip): numato tokius žingsnius 
Įsisavinti (= išmokti, suprasti, įgusti): išmokti atmintinai 
Įtakoti (= turėti įtakos, daryti įtaką)
Slenkančiu (=slankiuoju) grafiku
Pilotinį (=bandomąjį) projektą
Patalpų kainos paskaičiavimo (=apskaičiavimo) metodika
Prašome atstatyti (=grąžinti) 675 Eur iš įmokų už neformalųjį ugdymą
Taipogi (=taip pat) norint gauti 100 eurų kompensaciją
Paskirstau savaitinį darbo krūvį sekančiai (=taip)
Prašome leisti vykdyti treniruotes sekančiu (=tokiu) grafiku

ŽODŽIŲ DARYBOS KLAIDOS

Dirbančiųjų skaičius = darbuotojų skaičius 
Tinklapis = tinklalapis 

SUTRUMPINIMAI
Kaimas – k. (ne km)
Miestas – m., mst.
Miestelis – mstl.
Savivaldybė – sav., saviv.
Rajonas – r.
Seniūnas, seniūnija – sen.
Butas – b., bt.
Gatvė – g. 
Telefonas – tel., mob. tel.
Faksas – faks. (ne fax.)
Mokinys – mok.
Mokytojas – mokyt. 
SKYRYBOS KLAIDOS

Privalo skirti asmenį atsakingą (=asmenį, atsakingą) už elektros ūkį 
mokykla neturi savo kvalifikuoto darbuotojo galinčio (=darbuotojo, galinčio)...; 
Savivaldybės administracija atstovaujama (=administracija, atstovaujama) Savivaldybės administracijos direktoriaus, ...
dokumentų reglamentuojančių (=dokumentų, reglamentuojančių) mokinių elgesį ... 
atsižvelgdama į Rasos R., istorijos mokytojos 2018 (=mokytojos, 2018) m. spalio 10 d. prašymą,...
mokytojams turintiems (=mokytojams, turintiems) eksperto kvalifikaciją
pateikė instrukciją patvirtintą (=instrukciją, patvirtintą) Nacionalinio egzaminų centro direktoriaus
direktoriaus pavaduotojas ugdymui (=ugdymui,) laikinai pavaduojantis direktorių

BRŪKŠNIO IR BRŪKŠNELIO, KABUČIŲ RAŠYMO, TARPELIŲ, SANTRUMPŲ NETIKSLUMAI

Tarp žodžių ir jų sutrumpinimų, tarp skaičių ir žodžių ar jų sutrumpinimų daromi tarpeliai, prieš skyrybos ženklus (tašką, dvitaškį, kablelį, kabliataškį), po skliaustelių ir prieš juos tarpelių nereikia: 
2019 m.; Kęstučio a. 3; el. p.; vyr. buhalterė; t. y., 5 000 Eur, a. k. (asmens kodas), s. b. (sodų bendrija), tel.: 8 000 00 000, (8 340) 00 00 00 (arba 000 000), Ukmergės Jono Basanavičiaus gimnazija ir pan.

banko kodas – b. k. (ne b/k), asmens kodas – a. k. (ne a/k), A. V (ne A.V.), t. y. (ne t.y.) S. Petraitis (ne St.Petraitis)

 Brūkšnelis – rašybos ženklas, reikalų raštuose dažniausiai rašomas įstaigų, pareigų ar renginių pavadinimuose, datoje, numeryje ir kt.:
 lopšelis-darželis, pasitarimas-seminaras, 2019-01-20, Nr. SD4-12, Vasario 16-osios g., Kovo 11-oji, 50-metis, 110-osios gimimo metinės 

Brūkšnys vartojamas ne tik kaip skyrybos ženklas, bet ir tarp dviejų ar daugiau žodžių ar skaitmenų, žyminčių daiktų bei reiškinių vietos, laiko, kiekio, eilės ribas (tokiais atvejais rašomas be tarpelių): 
2015−2022 m., autobuso maršrutas Ukmergė–Pagiriai, sausio 5–15 d., 14.00–18.00 val. 

Užrašant adresą, nereikia dėti kablelio tarp pašto kodo ir vietovardžio, o jei laiškas siunčiamas Lietuvoje, nereikalinga ir santrumpa LT: 
20101 Ukmergė

Prie romėniško skaitmens nerašome galūnės:
II pasaulinis karas, IV klasė, III vieta, V etapas 

Būtina rašyti lietuviškas kabutes (apatinės – Alt 0132, viršutinės – Alt 0147):
 Lopšelis-darželis „Žiogelis“


Pasirašant raštą, po „Pagarbiai“, „Su pagarba“ kablelio nereikia
Pagarbiai (Su pagarba)
Dalia Ivaškevičienė,
Ukmergės rajono savivaldybės administracijos
Personalo ir dokumentų valdymo skyriaus
Personalo ir dokumentų valdymo poskyrio
vyriausioji specialistė, 
35 kab., Kęstučio a. 3, 20114 Ukmergė 
tel.: (8 340) 60309, mob. 8 682 35763
el. p. d.ivaskeviciene@ukmerge.lt
interneto svetainė www.ukmerge.lt


Literatūra: 
Dokumentų rengimo ir įforminimo taisyklės. Nauja Dokumentų rengimo taisyklių redakcija nuo 2020-01-01.
Kalbos konsultacijų bankas http://www.vlkk.lt/konsultacijos
Kanceliarinės kalbos patarimai. http://kanceliariniaipatarimai.lki.lt/
Valstybinės lietuvių kalbos komisijos 2019 m. lapkričio 7 d. nutarimas Nr. N-8 (178) „Dėl Lietuvių kalbos skyrybos taisyklių“ (TAR, 2019-11-12, Nr. 2019-18100).


